Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 1251

5. szint A tevékenységformák egymásba integráltak. IV. A projektmunka követelményrendszerének alapja A projektmunka évenkénti követelményrendszerét azokra a pontszámokra alapozva lehet megfogalmazni, melyek az egyes tevékenységformák és azok páronkénti összehangoltságának fentebb szintezett aspektusaiban (többnyire dimenzióiban) elért szintek számainak összegéből adódnak. (Az 1. szint el nem érése 0 pontot jelent az adott aspektust illetően.) Így az egyes tevékenységformákból és azok összehangoltságából elérhető maximális pontszámok a következők szerint alakulnak: y Tervezés: 24 pont y Megvalósítás: 6 pont y Feltárás: 51 pont y Célzott információgyűjtés: 17 pont y Együttműködés: 14 pont y Tevékenységformák összehangoltsága: 50 pont (szigorúan egyéni projektmunka esetén 30 pont). Fontos hangsúlyozni, hogy az ily módon minden projektre adható hat pontszám sem a tanuló, sem a pedagógus számára nem eléggé informatív ahhoz, hogy önmagában használható jelentéssel bírjon. Erre a célra az egyes dimenziókban elért szintek külön-külön történő verbális rögzítése szolgál, utat mutatva a pedagógusnak a fejlesztés, a diáknak a fejlődés célszerű fókuszára és lehetőségeire. 2006/20/II. szám A TESTNEVELÉS ÉS SPORT MŰVELTSÉGI TERÜLET TANTERVEI 1–4. ÉVFOLYAM 2006/20/II. szám A Testnevelés és sport műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 1–4. évfolyamára a Testnevelés és sport műveltségi területen belül a következő tanterveket közöljük: Testnevelés 1-4. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám . TESTNEVELÉS ÉS SPORT 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és képességfejlesztő program (ÉKP) 1–12. évfolyam számára kimunkált alternatív tanterve képezte. Az itt közölt, 1–4. évfolyamra szóló Testnevelés és sport tanterv szerves folytatása az 5–8. évfolyam számára kidolgozott tanterv. Javasolt óraszám Évfolyam 1. 2. 3. 4. Óraszám (hetente) A KÉK és a NAT 2003 viszonyának jellemzői A KÉK Testnevelés- és sport tantárgyi kerettanterv a Testnevelés és sport műveltségi területre terjed ki. A kerettanterv a műveltségi terület követelményeit lefedi. Egyedül a könnyített- és gyógytestnevelés követelményeire nem ad választ, mivel azt feltételezi, hogy azokat településenként, kerületenként stb. összevontan, az arra szakosodott testnevelők irányításával látják el. A KÉK a Kerettantervi követelményeken felül részletes követelményeket ír elő motoros képességfejlesztés, sportágspecifikus képzés (atlétika, torna, sportjátékok, úszás, küzdősport) területén. A Testnevelés és sport kerettanterv a NAT műveltségi területeinek kiemelt fejlesztési feladatok követelményei közül a pszichomotoros készségek és képességek, valamint a testi és lelki egészség fejlesztésére helyezi a fő hangsúlyt. Ezen kívül segíti a Hon- és népismeret, a Környezeti nevelés, továbbá az EU és kultúra követelményeinek teljesítését is. A Testnevelés és sport kerettanterv jellemzői A KÉK-ben úgy válogattuk össze a különböző testgyakorlási formákat, hogy azok járuljanak hozzá az általános értékrendeken túl a közös és egyéni érdekekhez, valamint erősítsék a tantárgy alapvető motivációs tényezőit, pl.: ötletszerzés, élményszerzés, jókedv, dramatika, kaland, testformálás, fogyókúra, kikapcsolódás, feszültséglevezetés, örömszerzés, baráti kör, önmegvalósítás, teljesítménykontroll, sportolási igény stb. Fontosnak tartottuk, hogy a kerettanterv járuljon hozzá a tanulók egészséges testi fejlődéséhez, csökkentsék a környezetből származó káros ingerek befolyásoló szerepét. Előtérbe helyeztük az általános mozgáskészség és fizikai teljesítőképesség fejlesztése mellett a játékot, amely nagymértékben erősíti a tanulók mozgásörömét. A kerettanterv a testnevelés tagozattól az általános tantervű, hátrányosabb helyzetű tárgyi feltételekkel rendelkező iskolákig egyaránt használható. Elemei egymásra épülnek, így a kerettanterv fokozatos bevezetése indokolt. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. Tanulási programja módot kínál a differenciált tanulásszervezésre. Eleve feltételezi ugyanis a tanulók eltérő haladási tempóját. A differenciált haladás az egyes tanulókra lebontva alkalmazható, figyelembe véve az egyéni fejlődési ritmust, az önmagukhoz mért fejlődést, illetve a pedagógus segítségnyújtásának csak a testnevelésre jellemző lehetőségeit. A tanterv egy modern szemléletet tükröz, amelyben kiemelt szerep jut az emberi testmozgás élettanának, esztétikájának, életmód- vonzatainak, és a képességfejlesztésnek. A tradicionális sportoktatással párhuzamban jelentős szerepet kap benne a játékpedagógia. A tanterv megvalósításában közreműködő pedagógusnak folyamatosan figyelemmel kell kísérnie tanulóinak testi, fizikai, és pszichikus fejlődését, s az iskolai életre ható életvitelét. Munkájában az eddiginél nagyobb szerepet kell biztosítania a demokratikus szellemű nyitott téma- és eszközválasztásnak, a nagyobb kínálatnak a testgyakorlási formák területén, és a párbeszéden alapuló interaktív oktatási módszereknek. Ugyancsak kiemelt figyelemmel kell kezelnie a testgyakorlásban rejlő értékeket, amelyek hozzájárulnak a civilizációs ártalmak ellensúlyozásához, a tanulók optimalizált biológiai fejlődéséhez, és a korszerű életre való felkészüléshez. 2006/20/II. szám . KÉPESSÉG A GYORSABB REGENERÁLÓDÁSRA POZITÍV ÉLETFELFOGÁS EGÉSZSÉGES ÉLETMÓD FEJLETT HUMÁN ERŐFORRÁS TÁRSADALMI ÉRTÉKEK SZELLEMI TÚLTERHELÉS KOMPENZÁLÁSA KOOPERÁCIÓRA VALÓ KÉSZSÉG ÉS KÉPESSÉG KREATIV KÉPESSÉG A MUNKAVÉGZÉSRE TELJESÍTMÉNY ORIENTÁLTSÁG PEDAGÓGIAI ÉRTÉKEK ISMERETEK PREVENCIÓS MÓDSZEREKRŐL EGÉSZSÉGES KÖZÉRZET, ÉLETMÓD FEJLETT MOTOROS KÉPESSÉGEK EGÉSZSÉGES NEMZET BIOLÓGIAI ÉRTÉKEK TOLERÁNS VISELKEDÉS EGÉSZSÉGES VERSENYSZELLEM KÉPESSÉG KONFLIKTUSOK KEZELÉSÉRE, PROBLÉMÁK MEGOLDÁSÁRA VIDÁM KÖZÉRZET PSZICHIKAI ÉRTÉKEK A TESTNEVELÉS ÁLTALÁNOS ÉRTÉKEI A kerettanterv alkalmazásához szükséges feltételek A kerettanterv sajátos idő- és térszervezést igényel. A differenciált csoportmunkát helyezi előtérbe képességcsoportok szerint. Feltétlenül fontosnak tartja, hogy a testnevelés- és sportórák ne tömbösítettek, hanem négy napra elosztottak legyenek. A kerettanterv tanításának helyigénye: - A sportági foglalkoztatáshoz: szerekkel ellátott tornaterem, tornaszoba, ill. – lehetőleg – salakos vagy aszfaltos burkolatú sportudvar, távolugró gödör. - A terheléses feladatok és szabadidős játékminták oktatására az intézmények válasszanak szabadtéri területeket közeli utcákon, lépcsőkön, parkokban, erdőkben stb. - Amennyiben az iskola nem rendelkezik uszodával, úgy a legközelebbi uszodával kell szerződéses kapcsolatot kialakítani. Tárgyi feltételek: Diagnosztikai vizsgálatokra: - Testsúlymérő, testmagasságmérő - Stopperóra - Mérőszalag (Javasolt: szívfrekvencia-mérő órák, vérnyomásmérő készülékek.) Játékokhoz: - Természetes anyagok: kavics, bot, deszka, kartondoboz… - Ügyességi játékszerek: rongylabda, kisméretű gumilabdák, óriáslabda, ejtőernyő… Képességfejlesztésekhez: - Kéziszerek: tornabot, ugrókötél, szalagok, tornakarika; - Zsámolyok, tornapad, bordásfal; - Mászókötél; Sportági fejlesztéshez: - Tornához: talajszőnyegek, ugródeszka, szekrény, gerenda, gyűrű (javasolt: korlát, felemáskorlát, nyújtó, ló, minitrampolin, gumiasztal); - Atlétikához: magasugróállvány, kislabda; - A sportjátékok előkészítéséhez: minden 4 tanulóra jusson legalább egy-egy kosár-, röp-, kézi, focilabda (javasolt: osztálylétszámhoz viszonyítottan tanulónként legalább 1-1 labda) Szabadidősportokhoz, játékokhoz: - Ütő játékokhoz : tollaslabda, asztalitenisz - Ugró játékokhoz: gumiszalag - Dobókorong (frisbee), softball, floorball felszerelés - Téli sportokhoz (ha mód van rá: szánkók, sílécek) Úszástanuláshoz: - Úszódeszkák 2006/20/II. szám A Testnevelés és sport tanulásának céljai az 1–4. évfolyamon Az emberi személyiség teljes és kiegyensúlyozott fejlődése és kibontakozása érdekében minden iskolatípusban, mindenki számára lehetővé kell tenni a testkulturális értékek átszármaztatását. A hagyományos testkulturális értékek mellett fontos, hogy a testnevelésben résztvevő tanulók értsék meg a testgyakorlás szükségességét, és vállaljanak felelősséget saját egészségük érdekében. Pedagógiai célok Alapozza meg a pszichomotoros cselekvőképes tudást. A testkultúra ismereteinek átszármaztatásával járuljon hozzá az általános műveltség fejlesztéséhez. A testnevelés oktatásában az eszközválasztás szervesen kapcsolódjék az intézmény oktatói-nevelői tevékenységéhez. Motoros képességek sokoldalú és speciális fejlesztése. Járuljon hozzá az iskolai szellemi túlterheltség kompenzálásához. Biológiai célok A testi fejlődés elősegítése az életkornak megfelelő terheléssel. A keringési-légzési rendszer fejlődésének elősegítése az életkornak megfelelő terheléssel. A támasztórendszer aktív és passzív összetevőinek fejlesztése. A higiéniai szokások kialakítása, illetve erősítése. Az ortopédiai elváltozások megelőzése vagy ellensúlyozása. Megfelelő műveltség elsajátítása a szív és érrendszeri megbetegedések megelőzése végett. Mozgásműveltségi célok A természettel, a környezettel, akadályokkal és sportszerekkel való találkozás, használatukból, felhasználásukból és tapasztalásukból fakadó felismerések megértése és elsajátítása. Egyéni és társasjátékok, sporttevékenységek szervezéséhez szükséges ismeretek és képességek elsajátítása. A mozgáskommunikáció sokoldalú fejlesztése. Az életre és testi épségre veszélyes helyzetek elkerüléséhez szükséges vagy e helyzetekből való kimenekülés (mások kimentése) képességének kialakítása. A testnevelés órákon tanultak és az ott elvégzett gyakorlás eredményeként váljanak a tanulók edzetté, cselekvőképessé. A gyakorlások során alakuljon ki a tanulókban az egymás segítésének, megóvásának és a társukkal szemben tanúsítandó türelemnek a készsége. A testnevelésórák követelményei alakítsák önfegyelmüket, erősítsék akaratukat. A jól végzett munka, a valós teljesítmény és a felszabadult játék fölött érzett örömből fakadjon vidámságuk, tartós jókedélyük. A testnevelés órákon tanult játék- és sporttudásuk, megszerzett ügyességük adjon számukra egészséges önbizalmat, kiegyensúlyozottságot. Teljesítményellenőrzés Szempontok: - A testnevelésben folyamatosan végezzük el a testi és a fizikai fejlettségre utaló felméréseket. - 1-2. osztályban a teljesítmények nem az osztályzás alapját képezik, hanem lehetőséget adnak az objektív, nyomonkövető értékelésre. Javaslatok: - Minden testnevelő készítsen egy teljesítménynaplót, melyben folyamatosan vezesse a tanulói teljesítményértékeket. - Az iskola és a testnevelő tartson folyamatos konzultációt az iskolaorvossal a tanulók egészségi állapota folyamatos kontrollálásához. - Célszerű az iskolákban egy tesztrendszer kidolgozása, amely alapján a diákok maguk is nyomon követhetik teljesítményeiket. - A testnevelők fokozott figyelemmel vizsgálják az esetleges gerincdeformitásra utaló jeleket. 2006/20/II. szám . A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Képességfejlesztés: • testnevelési és népi játékok • alkalmazása • mozgásformák többszöri végrehajtása • terhelés-pihenés arányának megváltoztatásával  Oktatási módszerek: • szóban közlés • utánzás • bemutatás • bemutattatás • hibajavítás • előkészítő és rávezető gyakorlatok • kényszerítő helyzetek alkalmazása • globális és parciális végrehajtás • gyakorlás (mozgásrészek kiemelésével, globális végrehajtás)  Vizualizálási módszerek (objektív információk felhasználása): • szemléltető táblák alkalmazása • videofilm vetítések • képek bemutatása • (újságokból, könyvekből)  Képesség ellenőrzés:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes